Document ID: /roh_data/filtered/fineweb-2-filterrobots_roh.jsonl.gz/33467

La crisa da fugitivs ed il privel da terror augmentà han era mussà a la Svizra che las capacitads dal Corp da guardias da cunfin e da la polizia èn limitadas. Sco reserva resta l'armada.
Per proteger staziuns u eroports haja l'armada actualmain a disposiziun 2'300 persunas. Quai ha il schef da l'armada André Blattmann ditg a Radio SRF. Ins possia dentant mobilisar ulteriura schuldada.
Per in engaschi al cunfin cunter fugitivs è l'armada gia preparada. Ella ha spustà curs da repetiziun uschia ch'ins ha sur onn avunda schuldads a disposiziun.
RR novitads 12:00